**Likumprojekta „Grozījumi Enerģētikas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Enerģētikas likumā” (turpmāk – Likumprojekts) izstrādāts:* lai izpildītu ar Ministru kabineta 2016.gada 13.decembra sēdes protokola Nr.68, 67.§., kas nosaka attiecīgo nozaru izstrādājamo normatīvo aktu saistībā ar administratīvo pārkāpumu kodifikācijas ieviešanas sistēmas īstenošanu, 3.1.apakšpunktā uzliktās saistības;
* lai izpildītu ar Ministru kabineta 2014.gada 22.aprīļa protokola Nr.24, 26.§., „Informatīvais ziņojums „Nozaru administratīvo pārkāpumu kodifikācijas ieviešanas sistēma”” (TA-775) uzliktās saistības;
* lai izpildītu ar Ministru kabineta 2013.gada 4.februāra rīkojumu Nr.38 (prot. Nr.5, 30.§.) „Par Administratīvo sodu sistēmas attīstības koncepciju” uzliktās saistības.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 22.aprīlī Ministru kabinetā tika apstiprināts informatīvais ziņojums „Nozaru administratīvo pārkāpumu kodifikācijas ieviešanas sistēma” (prot. Nr.24, 26.§), saskaņā ar kuru informatīvā ziņojuma 1.pielikumā minētajām atbildīgajām ministrijām ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un kompetentās iestādes par administratīvo sodu piemērošanu.Likumprojekta galvenā būtība ir papildināt spēkā esošo normatīvo regulējumu tādā apmērā, cik tas nepieciešams, lai pārņemtu Latvijas Administratīvo pārkāpumu kodeksa (turpmāk – LAPK) tiesību normas. Likumprojekts izstrādāts, lai iekļautu Enerģētikas likumā administratīvos pārkāpumus par normatīvajos aktos noteikto prasību un aprobežojumu neievērošanu enerģētikas jomā, kas noteikti LAPK 94., 98. un 98.1 pantā, kā arī lai noteiktu kompetento iestādi, kas var piemērot administratīvos sodus. Likumprojekts papildina Enerģētikas likumu ar jaunu XVI nodaļu: „Administratīvā atbildība enerģētikas jomā un kompetence sodu piemērošanā”, kas sastāv no diviem jauniem pantiem. Likumprojekta 117.panta četrās daļās ir noteikti pārkāpumu veidi un atbilstoši naudas soda apmēri. Pēdējo desmit gadu laikā naudas soda apmēri nav pārskatīti, tie šobrīd ir tik nelieli, ka praktiski nepilda vismaz vienu no to noteikšanas mērķiem, kā, piemēram, preventīvs pasākums patvaļīgu darbību novēršanai, tādejādi mazinot gadījumus saukšanai pie kriminālatbildības. Tādēļ, naudas soda apmēri ir pārskatīti un palielināti. Likumprojekta 117.pantā tiek aktualizēta terminoloģija atbilstoši enerģētikas jomā un tieši Enerģētikas likumā lietotajai. Piemēram, vārda “gāze”, kas pēc būtības ir vielas agregātstāvoklis, vietā tiek lietots termins “dabasgāze”. Attiecībā uz siltumapgādes tīkliem un iekārtām, tās būtībā ir centralizētas,  individuālas vai lokālas siltumapgādes sistēmas sastāvdaļas, tādēļ LAPK lietotie termini “vads” un “iekārta” ir aizstāti ar terminu “sistēma”. Atbilstoši enerģētikas likumā noteiktajam, sistēma ir pārvades un sadales tīkli vai cauruļvadu sistēma, dabasgāzes krātuves un sašķidrinātās dabasgāzes iekārtas, palīgobjekti, priekšmeti un cita manta, kas nepieciešama enerģijas pārvadei, uzglabāšanai un sadalei (ieskaitot iekārtas, kas nepieciešamas palīgpakalpojumu sniegšanai). Izrietoši, bojājot jebkuru sistēmas sastāvdaļu, tiek traucēta sistēmas darbība. Siltumapgādes sistēmu bojājumi, kā nelikumīgi pieslēgumi centralizētai siltumapgādes sistēmai, siltumizolācijas noņemšana ēku pagrabos izvietotajiem siltumtīkliem, ar nolūku nesankcionēti apsildīt telpas, kā arī skārda un alumīnija aizsargapvalka zādzības virszemes siltumtīkliem, rada siltumenerģijas zudumus sistēmā. Bezkanāla siltumtīklu aizsargapvalka bojājumi, kas radušies veicot darbus siltumtīklu tuvumā un par bojājumiem neinformējot siltumtīklu īpašnieku, izraisa siltumizolācija pakāpenisku samirkšanu, kā rezultātā nostrādā kontrolsistēma un ir jāveic vesels pasākumu komplekss bojājumu atklāšanai un novēršanai. Individuālās siltumapgādes sistēmās traucējumus rada karstā ūdens cirkulācijas sūkņu, piebarošanas cauruļvadu, siltumskaitītāju, tajā skaitā procesoru, apkures sūkņu, izpildmehānismu un vārstu zādzības.Dabasgāzes sistēmu bojājuma apmērs ir atkarīgs no bojājuma vietas un veida, kā arī no virknes citu faktoru, piemēram, dabasgāzes spiediena sistēmā (gāzesvadi līdz 0,4 megapaskāliem, vairāk par 0,4 megapaskāliem, līdz 1,6 megapaskāliem un ar spiedienu virs 1,6 megapaskāliem), tātad, vai ir bojājums maģistrālajā sistēmā, pārvades sistēmā, sadales sistēmā, vai pie dabasgāzes lietotāja. Cik liels ir materiālais zaudējums, vai bojājuma rezultātā ir zaudēta cilvēka dzīvība, vai bojājums ir izraisījis avāriju, katastrofu vai citas smagas sekas, ir secināms uz vietas ierodoties speciālajam avārijas dienestam, kurš ierodas vienmēr neatkarīgi no bojājuma veida un provizoriski nosaka zaudējuma apjomu un kaitējuma sekas.Krimināllikuma pārejas noteikumu 1.punkts noteic, ka Krimināllikuma spēkā stāšanās laiku un kārtību nosaka ar īpašu likumu “Par Krimināllikuma spēkā stāšanās un piemērošanas kārtību”, kur 23.panta pirmā daļā ir noteikts kad iestājās atbildība par noziedzīgo nodarījumu, ņemot vērā kaitējuma sekas zaudējumu apjoma ziņā. Izrietoši, pārējos gadījumos vainīgā persona bojājuma izraisīšanā tiks saukta pie administratīvās atbildības.Attiecībā uz pārkāpumiem, kuri izdarīti apzināti, praksē ir bijuši gadījumi, kad nodoms patvaļīgi izmantot kādu no energoresursiem savā mājoklī, tiek īstenots jau mājokļa būvniecības procesā, slēpjot instalācijas ēkas konstrukcijā. Taču patvaļīga energoresursu patērēšana rada materiālus zaudējumus gan energoapgādes uzņēmumiem, gan sabiedrisko pakalpojumu sniedzējiem, kā arī rada reālus elektrobīstamības un sprādzienbīstamības draudus apkārtējiem iedzīvotājiem.Savukārt Likumprojekta 118.pantā ir noteikts, ka administratīvo pārkāpumu procesu par šā likuma 117. pantā minētajiem pārkāpumiem uzsāk pašvaldības policija, vietās, kurās pašvaldības policija nav izveidota, procesu ir tiesīga uzsākt Valsts policija, savukārt, administratīvā pārkāpuma lietas sagatavošanu izskatīšanai un administratīvā pārkāpuma lietas izskatīšanu un lēmuma pieņemšanu veic pašvaldības administratīvā komisija.Ņemot vērā, ka Saeimā tiek virzīts likumprojekts „Administratīvo pārkāpumu procesa likums” (pieņemts 2.lasījumā, reģ.nr. 16/Lp12) kurā noteikts, ka naudas soda apmēru likumā vai pašvaldību saistošajos noteikumos izsaka naudas soda vienībās, kur vienas naudas soda vienības vērtība ir pieci *euro,* Likumprojektā ir ievērots arī šis vienotais princips, sodošo normu sankciju apmēra norādīšanai. Enerģētikas likuma 8.pantā ir noteikts, ka energoapgādes komersantam, izsniegtās licences ietvaros, ir pienākums uzturēt savus energoapgādes veikšanai nepieciešamos objektus, savukārt 82.panta pirmajā daļā ir noteikts, ka Sabiedrisko pakalpojumu regulēšanas komisijas (turpmāk – Regulatora) kompetencē ir kontrolēt šo pienākums izpildi. Energoapgādes komersantam par pienākuma nepildīšanu, kas ir licences nosacījumu pārkāpšana, saskaņā ar Enerģētikas likuma 82.panta otrajā daļā noteikto, Regulators sastāda administratīvo pārkāpumu protokolu, uzliek administratīvo sodu, kā arī pilnīgi vai daļēji aptur energoapgādes komersantu objektos izvietoto iekārtu un ietaišu darbību. Ņemot vērā, ka stājoties spēkā Administratīvo pārkāpumu procesa likumam, par licences nosacījumu neievērošanu Regulators sauks uzraugāmos komersantus pie atbildības administratīvās lietas ietvaros, 82.panta otrā daļa tiek izslēgta. |
| 3. | Projekta izstrādē iesaistītās institūcijas | Likumprojekts ir izstrādāts pamatojoties uz 110 pašvaldību sniegtajiem atzinumiem, kā arī AS „Latvijas Gāze”, AS „Sadales tīkls” un AS „Latvenergo” atzinumiem. Tā, piemēram, laika periodā no 2010.-2012.gadam, AS „Latvijas Gāze” ir konstatējusi 343 patvaļīgas dabasgāzes patēriņa gadījumus, bet par dabasgāzes piegādes tirdzniecības un lietošanas noteikumu pārkāpšanu, 324 reizes lūgusi policiju uzsākt administratīvo lietvedību. Savukārt, AS „Sadales tīkls” ir konstatējusi 4657 nelikumīgu elektroenerģijas izmantošanas pārkāpumus un ierosinājusi 600 administratīvā procesa lietas, turklāt, pārkāpumi nereti tiek realizēti bīstamā veidā gan no elektrodrošības, gan ugunsdrošības viedokļa un ir konstatēti arī letāli gadījumi. Attiecībā uz pašvaldībām augstāk minētajā laika periodā par elektroenerģijas, siltumenerģijas vai gāzes piegādes, tirdzniecības un lietošanas noteikumu pārkāpšanu, kā arī patvaļīgu šo energoresursu patērēšanu ir konstatēti administratīvie pārkāpumi, piemēram, Rēzeknes novadā - 65, Gulbenes novadā - 41, Balvu novadā - 13, Alūksnes novadā - 15, Ogres novadā - 6, Skrīveru novadā 4 -, Liepājas novadā - 42, Dagdas novadā - 12, Carnikavas novadā - 6, bet Rīgas Pašvaldības policijas darbinieki bija uzsākuši 23 administratīvā pārkāpuma lietas.Saskaņā ar Ministru kabineta 2014.gada 22.aprīļa protokollēmuma „Informatīvais ziņojums „Nozaru administratīvo pārkāpumu kodifikācijas ieviešanas sistēma”” (TA-775) (prot. Nr.24, 26.§.) 3.punktu, Likumprojekts ir izskatīts un atbalstīts Tieslietu ministrijas pastāvīgajā LAPK darba grupā 2016.gada 1.decembrī. |
| 4. | Cita informācija | Administratīvie pārkāpumi par normatīvajos aktos noteikto prasību un aprobežojumu neievērošanu elektrotīklu ekspluatācijas aizsargjoslās, kas noteikti LAPK 93.pantā, kā arī lai noteiktu kompetento iestādi, kas var piemērot administratīvos sodus, tiks iekļauti Aizsargjoslu likumā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Energosistēmu lietotājus, kā arī pašvaldības policijā, Valsts policijā un pašvaldību administratīvās komisijās nodarbinātos. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2014.gada 22.aprīļa protokollēmuma „Informatīvais ziņojums „Nozaru administratīvo pārkāpumu kodifikācijas ieviešanas sistēma”” (TA-775) (prot. Nr.24, 26.§) 3.punktu, Likumprojekts ir izskatīts un atbalstīts Tieslietu ministrijas pastāvīgajā LAPK darba grupā 2016.gada 1.decembrī. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē nodrošināta, divas nedēļas pirms likumprojekta izsludināšanas Valsts sekretāru sanāksmē to publicējot Ekonomikas ministrijas mājas lapā, kā arī tiks nodrošināta turpmākā likumprojekta saskaņošanas gaitā pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Nav |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības policija, Valsts policija un pašvaldību administratīvās komisijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz veidot jaunas valsts institūcijas. |
| 3. | Cita informācija | Nav |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

1415

G.Rēpele,

67013033, Gunta.Repele@em.gov.lv